বগুড়া সংবাদ ডট কম (গাবতলী প্রতিনিধি জাহাঙ্গীর আলম লাকী) : দক্ষিণ কোরিয়াস্থ গ্লোবাল ফ্যামিলী মুভমেন্ট সেন্টারের আর্থিক সহযোগিতায় বৃহস্পতিবার বগুড়া গাবতলীর বাইগুনী নিম্ন মাধ্যমিক বালিকা বিদ্যালয় মাঠে দুস্থদের মাঝে গরু ও গরীব মেধাবী ছাত্র-ছাত্রীদের মাঝে উপবৃত্তির অর্থ বিতরণ করা হয়েছে। ইউএনও মোঃ মনিরুজ্জামানের সভাপতিত্বে প্রধান অতিথির বক্তব্য রাখেন বগুড়ার অতিরিক্ত পুলিশ সুপার (ডিএসবি) মোঃ মোকবুল হোসেন। বিশেষ অতিথির বক্তব্য রাখেন সিনিয়র সহকারী পুলিশ সুপার (গাবতলী সার্কেল) ফজল-ই-খুদা পলাশ, থানার ওসি (তদন্ত) মোঃ নুরুজ্জামান ও সুজন-সুশাসনের জন্য নাগরিক জেলা কমিটির সাধারণ সম্পাদক হুমায়ন ইসলাম তুহিন। আমন্ত্রিত অতিথির বক্তব্য রাখেন কোরিয়াস্থ গ্লোবাল ফ্যামিলী মুভমেন্ট সেন্টারের চেয়ারম্যান ইউ সুং জু, সংগঠনের পরিচালক ও সাবেক উপজেলা চেয়ারম্যান আব্দুল মালেক সরকার, সংগঠনের বাংলাদেশের পরিচালক মাহবুবর রহমান ছোটন এবং সাংবাদিক ইউনিয়ন বগুড়ার সভাপতি মীর্জা সেলিম রেজা। সাংবাদিক আবু মুসার পরিচালনায় অন্যান্যদের মধ্য উপস্থিত ছিলেন সুজন-সুশাসনের জন্য নাগরিক জেলা কমিটির যুগ্ম সম্পাদক সেলিম রেজা সানু, বিদ্যালয়ের সভাপতি এ্যাডঃ রফিকুল ইসলাম মুকুল, প্রধান শিক্ষক আরিফ হোসেন মিঠুসহ শিক্ষক-শিক্ষিকা, ছাত্র-ছাত্রী ও স্থানীয় গন্যমান্য ব্যক্তিবর্গ। কোরিয়ার ওই সংগঠনের আর্থিক সহযোগিতায় এবং মাহবুবর রহমান ছোটনের প্রচেষ্টায় জনপ্রতি ৭’শ টাকা করে শতাধিক ছাত্রছাত্রীকে উপবৃত্তির অর্থ এবং ৮টি গরু বিতরণ করা হয়। এরআগেও উপজেলার বিভিন্ন এলাকায় ৩৬৭জন প্রতিবন্ধী ও দুস্থকে গরু প্রদান করা হয়েছিল। এখন তাদের অনেকেই স্বাবলম্বী হয়ে উঠেছেন।